pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมอ. เปิดรับฟังความคิดเห็นผู้เกี่ยวข้องรถจักรยานยนต์ ก่อนบังคับใช้ระดับที่ 7
วันพฤหัสบดีที่ 7 มิถุนายน 2561
สมอ. เปิดรับฟังความคิดเห็นผู้เกี่ยวข้องรถจักรยานยนต์ ก่อนบังคับใช้ระดับที่ 7
สํานักงานมาตรฐานผลิตภัณฑ์อุตสาหกรรม (สมอ.) เปิดรับฟังความคิดเห็นของผู้มีส่วนได้ส่วนเสีย หรือผู้มีผลประโยชน์เกี่ยวข้องกับการกําหนดให้รถจักรยานยนต์ ต้องเป็นไปตามมาตรฐานก่อนตราพระราชกฤษฎีกาต่อไป
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า ปัจจุบันสถานการณ์มลพิษทางอากาศของประเทศไทยมีแนวโน้มว่าจะมีปริมาณสารพิษในอากาศเพิ่มมากขึ้นโดยเฉพาะในเขตชุมชนขนาดใหญ่ และในพื้นที่พัฒนาแล้ว เช่น กรุงเทพมหานคร เชียงใหม่ ขอนแก่น สมุทรปราการ ชลบุรี ระยอง และสระบุรี ซึ่งปัญหามลพิษทางอากาศส่วนใหญ่เกิดจากยานพาหนะและโรงงานอุตสาหกรรม คณะกรรมการมาตรฐานผลิตภัณฑ์อุตสาหกรรม (กมอ.) จึงมีมติยกเลิกการกําหนดให้ผลิตภัณฑ์อุตสาหกรรมรถจักรยานยนต์เฉพาะด้านความปลอดภัย : สารมลพิษจากเครื่องยนต์ ระดับที่ 6 มาตรฐานเลขที่ มอก. 2350-2551 ต้องเป็นไปตามมาตรฐาน และกําหนดให้รถจักรยานยนต์ต้องเป็นไปตามมาตรฐานผลิตภัณฑ์อุตสาหกรรมรถจักรยานยนต์ เฉพาะด้านความปลอดภัย-สารมลพิษจากเครื่องยนต์ ระดับที่ 7 มาตรฐานเลขที่ มอก. 2915-25XX ซึ่งคาดว่าจะประกาศบังคับใช้ในปี 2562
ขณะนี้ สมอ. อยู่ระหว่างการดําเนินการตามขั้นตอนทางกฎหมาย โดยเปิดรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้อง เพื่อนํามาประกอบการพิจารณาตราเป็นพระราชกฤษฎีกาบังคับใช้ต่อไป ซึ่งผู้ประสงค์จะแสดงความคิดเห็นสามารถเสนอข้อคิดเห็นพร้อมทั้งเหตุผล โดยระบุชื่อ ที่อยู่ ถึง สมอ. ภายใน 30 วันนับแต่วันที่ประกาศ โดยสามารถดูประกาศและรายละเอียดการกําหนดมาตรฐานดังกล่าวได้ที่ กองกฎหมาย สมอ. โทรศัพท์ 0 2202 3522 หรือ www.tisi.go.th ในหัวข้อประกาศมาตรฐานบังคับ
มาตรฐานผลิตภัณฑ์อุตสาหกรรมรถจักรยานยนต์ เฉพาะด้านความปลอดภัย-สารมลพิษจากเครื่องยนต์ ระดับที่ 7 มาตรฐานเลขที่ มอก. 2915-25XX กําหนดปริมาณสารมลพิษตามแนวทางของกลุ่มประเทศสหภาพยุโรป เทียบได้กับมาตรฐาน EURO 4 โดยมีการทดสอบหลายรายการ เช่น ทดสอบปริมาณคาร์บอนมอนออกไซน์ ไฮโดรคาร์บอน ออกไซด์ของไนโตรเจน เป็นต้น ทั้งนี้ เพื่อเพิ่มความเข้มงวดในการลดปัญหามลพิษจากการระบายไอเสียทางอากาศที่เกิดจากการเผาไหม้เชื้อเพลิงจากรถที่ผลิตขึ้นใหม่ และให้สอดคล้องกับการปรับปรุงคุณภาพน้ํามันเชื้อเพลิง ตามนโยบายของรัฐบาล
เลขาธิการ สมอ. กล่าวเพิ่มเติมว่า การกําหนดมาตรฐานผลิตภัณฑ์อุตสาหกรรมเป็นหนึ่งในภารกิจหลักของ สมอ. เพื่อส่งเสริม สนับสนุน พัฒนาผลิตภัณฑ์ในประเทศให้มีคุณภาพเป็นที่ยอมรับ และเพิ่มขีดความสามารถในการแข่งขันของอุตสาหกรรมไทยในตลาดโลก รวมทั้งปกป้องคุ้มครองผู้บริโภคให้ได้รับความปลอดภัยจากการใช้สินค้าที่มีคุณภาพ โดยผู้ประกอบการและผู้ที่เกี่ยวข้องสามารถรับทราบการกําหนดมาตรฐานอย่างต่อเนื่อง และติดตามความเคลื่อนไหวด้านการมาตรฐานได้ที่ www.tisi.go.th หรือ www.facebook.com/tisiofficial
มิถุนายน 2561
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วน ร่วมฝ่าฟันแก้วิกฤติโควิด-19 ไปด้วยกัน
วันจันทร์ที่ 20 เมษายน 2563
นายกฯ ขอบคุณทุกภาคส่วน ร่วมฝ่าฟันแก้วิกฤติโควิด-19 ไปด้วยกัน
นายกฯ ขอบคุณทุกภาคส่วน ร่วมฝ่าฟันแก้วิกฤติโควิด-19 ไปด้วยกัน
วันที่ 20 เมษายน 2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณภาคธุรกิจและทุกภาคส่วนไม่ว่าจะเป็นข้าราชการ ประชาชน ที่ร่วมมือกันฝ่าฟันปัญหาโควิด-19 ทั้งส่วนที่มอบเงินสนับสนุนและมอบอุปกรณ์ทางการแพทย์และหน้ากากอนามัย พร้อมหารือร่วมภาคเอกชนวางแผนฟื้นฟูประเทศร่วมกัน เชื่อประเทศไทยจะผ่านพ้นวิกฤติครั้งนี้ไปได้ด้วยดี
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวถึงการวิพากษ์วิจารณ์กรณีที่รัฐบาลจะเชิญภาคเอกชนเข้ามาร่วมหารือ เพื่อกําหนดแนวทางในแผนฟื้นฟูด้านเศรษฐกิจและสังคมร่วมกัน โดยที่ท่านนายกฯ จะรับฟังข้อเสนอแนะจากทุกภาคส่วน ทั้งภาคเอกชน ภาคประชาสังคม สส. ทั้งฝ่ายรัฐบาลและฝ่ายค้าน และทุกภาคส่วน
นายกรัฐมนตรีขอขอบคุณภาคธุรกิจทุกบริษัท ที่ให้การสนับสนุนทั้งในส่วนของเงินและอุปกรณ์ หน้ากากอนามัย เพื่อช่วยแก้ปัญหาการแพร่ระบาดของเชื้อไวรัสโควิด-19 ที่ผ่านมา นายกฯ เชื่อมั่นว่าจากความร่วมมือของทุก ๆ ฝ่าย จะทําให้ประเทศไทยผ่านพ้นวิกฤติครั้งนี้ไปได้ด้วยกัน
โฆษกประจําสํานักนายกรัฐมนตรีกล่าวว่า การหารือร่วมกับภาคเอกชน เพื่อบูรณาการแผนการช่วยเหลือประชาชนร่วมกัน เพื่อไม่ให้เกิดความซ้ําซ้อน หรือการช่วยเหลือที่ไม่ครอบคลุมกลุ่มที่ได้รับผลกระทบจากเหตุการณ์ครั้งนี้ ที่สําคัญเพื่อให้เป็นการช่วยเหลือที่ถูกกลุ่มเป้าหมายให้มากที่สุด
นอกจากนี้ การหารือร่วมกับภาคเอกชน เพื่อวางแผนร่วมกันในด้านการฟื้นฟูธุรกิจและเศรษฐกิจของประเทศ เช่น ทําอย่างไรที่จะให้เกิดการเลิกจ้างให้น้อยที่สุด เรื่องนี้ทั้งภาครัฐและภาคเอกชนต้องร่วมมือกันในการดําเนินการและการแก้ปัญหาร่วมกันในทุกมิติ
ทั้งนี้ ขอยืนยันย้ําว่านายกฯ ให้ความสําคัญกับทุกภาคส่วน ไม่ว่าจะเป็นภาคธุรกิจทั้งรายเล็กรายใหญ่ ข้าราชการ และประชาชนทุกภาคส่วนที่จะได้มาร่วมมือกัน แก้ปัญหาวิกฤติโควิด-19 ครั้งนี้ เพราะนายกฯ เชื่อว่าทุกภาคส่วนมีความสําคัญต่อการฟื้นฟูเศรษฐกิจและสังคมของประเทศไทยทั้งนั้น
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือกับ รมช.กระทรวงต่างประเทศเอสโตเนีย ร่วมพัฒนางานด้านดิจิทัลในไทย
วันจันทร์ที่ 29 ตุลาคม 2561
รมว.กระทรวงดิจิทัลฯ หารือกับ รมช.กระทรวงต่างประเทศเอสโตเนีย ร่วมพัฒนางานด้านดิจิทัลในไทย
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนายแวย์โน เรย์นาร์ต (H.E.Mr.Vaino Reinart) รองปลัดกระทรวงการต่างประเทศด้านการค้าและความร่วมมือเพื่อการพัฒนา ปฏิบัติหน้าที่รัฐมนตรีช่วยว่าการกระทรวงการต่างประเทศ สาธารณรัฐเอสโตเนีย ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 25 ตุลาคม 2561 โดยได้แลกเปลี่ยนประสบการณ์เกี่ยวกับการพัฒนารัฐบาลอิเล็กทรอนิกส์ของประเทศไทย เนื่องจาก เอสโตเนียมีความเชี่ยวชาญชํานาญและประสบความสําเร็จจากการริเริ่มแนวนโยบาย e-Estonia และ Xroad ทั้งนี้ ดร.พิเชฐฯ ได้ให้ข้อมูลเกี่ยวกับการดําเนินนโยบายเน็ตประชารัฐที่ดําเนินการอยู่ในปัจจุบัน และได้เสนอความร่วมมือด้าน Big Data โดยให้เอสโตเนียส่งผู้เชี่ยวชาญมายังประเทศไทย เพื่อหารือเกี่ยวกับความร่วมมือที่จะเกิดขึ้นในอนาคต ซึ่งอาจรวมไปถึงการขยายผลของ Internet of thing : IoT โดยได้มอบหมายให้มีผู้แทนที่เกี่ยวข้องกับการดําเนินงานด้าน Big Data เข้าร่วมการสัมมนา business matching เกี่ยวกับ e-Governance ของสาธารรัฐเอสโตเนียอีกด้วย
***********************
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมลงนามในข้อตกลงคุณธรรม โครงการเพิ่มประสิทธิภาพโครงข่ายอินเทอร์เน็ตระหว่างประเทศฯ
วันจันทร์ที่ 9 ตุลาคม 2560
ปลัดกระทรวงดิจิทัลฯ ร่วมลงนามในข้อตกลงคุณธรรม โครงการเพิ่มประสิทธิภาพโครงข่ายอินเทอร์เน็ตระหว่างประเทศฯ
ปลัดกระทรวงดิจิทัลฯ
นางสาวอัจฉรินทร์ พัฒนพันธชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นผู้แทนลงนามในข้อตกลงคุณธรรม ว่าด้วยความร่วมมือป้องกันและต่อต้านการทุจริต ระหว่าง กระทรวงดิจิทัลฯ บริษัท กสท โทรคมนาคม จํากัด (มหาชน) หรือ CAT และองค์กรต่อต้านคอร์รัปชั่น (ประเทศไทย) ในโครงการเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน (ASEAN Digital Hub) ซึ่งการลงนามในครั้งนี้นับเป็นกิจกรรมที่ 2 ของกระทรวงดิจิทัลฯได้ทําร่วมกับองค์กรต่อต้านคอร์รัปชั่นฯ โดยในครั้งแรกได้ทําร่วมกับองค์กรต่อต้านคอร์รัปชันฯ และ บริษัท ทีโอที จํากัด (มหาชน) ในโครงการ “เน็ตประชารัฐ” เมื่อปลายปี 2559 โดยกระทรวงดิจิทัลฯ คาดหวังให้การเข้าร่วมโครงการข้อตกลงคุณธรรมของ กระทรวงดิจิทัลฯ และหน่วยงานในสังกัด ทั้ง CAT และ ทีโอที เป็นโครงการต้นแบบเพื่อให้เกิดความโปร่งใสในการดําเนินงาน ปลอดจากการทุจริตทุกรูปแบบ ทั้งนี้ โครงการข้อตกลงคุณธรรม (Integrity Pact : IP) เป็นข้อตกลงที่เป็นลายลักษณ์อักษรร่วมกัน 3 ฝ่าย ประกอบด้วย หน่วยงานภาครัฐเจ้าของโครงการจัดซื้อจัดจ้าง ผู้เข้าร่วมการเสนอราคาทั้งจากหน่วยงานภาครัฐหรือภาคเอกชน และผู้สังเกตการณ์ (Observer) จากภาคประชาสังคมได้เข้ามามีส่วนร่วมเป็นผู้สังเกตการณ์ในกระบวนการจัดซื้อจัดจ้างได้ตั้งแต่การจัดทําร่างขอบเขตของงานจนถึงสิ้นสุดสัญญา ทั้งนี้ การลงนามดังกล่าวจัดขึ้น เมื่อวันที่ 6 ตุลาคม 2560 ณ อาคารสํานักงานใหญ่ บมจ.กสท โทรคมนาคม ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงานฉลองครบรอบ 500 ปี การจัดทำสนธิสัญญาฉบับแรกระหว่างไทยกับโปรตุเกส
วันศุกร์ที่ 8 มิถุนายน 2561
รมว.ดิจิทัลฯ ร่วมงานฉลองครบรอบ 500 ปี การจัดทําสนธิสัญญาฉบับแรกระหว่างไทยกับโปรตุเกส
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงานฉลองครบรอบ 500 ปี การจัดทําสนธิสัญญาฉบับแรกระหว่างประเทศไทยกับโปรตุเกส ซึ่งจัดขึ้นในงานวันชาติของ สาธารณรัฐโปรตุเกส พร้อมร่วมหารือกับนาย Pedro Siza Vieira รัฐมนตรีประจําสํานักนายกรัฐมนตรี สาธารณรัฐโปรตุเกส โดยได้แลกเปลี่ยนประสบการณ์ในการพัฒนาภาครัฐเข้าสู่ยุคแห่งเทคโนโลยีดิจิทัล (Digital Government) และการพัฒนากลุ่มสตาร์ทอัพ (Startup) ระหว่างกัน ซึ่งฝ่ายโปรตุเกสได้กล่าวชื่นชมการลงทุนโครงสร้างพื้นฐานด้านดิจิทัลของไทย โดยเฉพาะโครงการ “เน็ตประชารัฐ” นับเป็นเครื่องมือสําคัญในการขับเคลื่อนรัฐบาลดิจิทัล ลดความเหลื่อมล้ําของประชาชน รวมทั้งกล่าวสนับสนุนโครงการ Digital Park Thailand ที่ให้ความสําคัญกับนักพัฒนาซอฟต์แวร์ ซึ่งเป็นหนึ่งในอุตสาหกรรมที่เติบโตอย่างรวดเร็วของโปรตุเกส นอกจากนี้ รมว.กระทรวงดิจิทัลฯ ยังได้เชิญชวนให้นักลงทุนโปรตุเกสเข้าเยี่ยมชมพื้นที่เขตส่งเสริมอุตสาหกรรมและนวัตกรรมดิจทัล (EECd) เพื่อร่วมกันพัฒนาความร่วมมือด้านดิจิทัลระหว่างกันต่อไป เมื่อวันที่ 7 มิถุนายน 2561 ณ สถานเอกอัครราชทูตโปรตุเกส ถนนเจริญกรุง เขตบางรัก กรุงเทพฯ
***********************
รัฐบาลไทย-ข่าวทำเนียบรัฐบาล-สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์ เริ่ม 1 พฤษภาคม 2563 [กระทรวงการคลัง]
วันอังคารที่ 28 เมษายน 2563
สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์ เริ่ม 1 พฤษภาคม 2563 [กระทรวงการคลัง]
สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์ เริ่ม 1 พฤษภาคม 2563
สรรพากรพร้อมให้บริการคืนภาษีเงินได้นิติบุคคลผ่านระบบพร้อมเพย์เริ่ม1พฤษภาคม2563
........................................................................................................................................................................
กรมสรรพากรธนาคารแห่งประเทศไทยสมาคมธนาคารไทยและสมาคมธนาคารนานาชาติ ร่วมสนับสนุนการทําธุรกรรมdigitalให้เดินหน้าอย่างต่อเนื่องด้วยการให้บริการคืนเงินภาษีเงินได้นิติบุคคล  ผ่านระบบพร้อมเพย์เริ่ม1พฤษภาคม2563
นางสมหมายศิริอุดมเศรษฐที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน)ในฐานะโฆษกกรมสรรพากรเปิดเผยว่า“ตั้งแต่วันที่1พฤษภาคม2563เป็นต้นไปกรมสรรพากรพร้อมให้บริการคืนเงินภาษีเงินได้นิติบุคคลผ่านระบบพร้อมเพย์ซึ่งเป็นการสนับสนุนการทําธุรกรรมdigitalให้เดินหน้า อย่างต่อเนื่องและเป็นอีกหนึ่งช่องทางของผู้เสียภาษีในการขอรับเงินคืนนอกจากการรับคืนเป็นเช็คหรือการรับโอนผ่านบัญชีธนาคาร โดยการคืนภาษีเงินได้นิติบุคคลสําหรับนิติบุคคลที่มีคุณสมบัติดังต่อไปนี้
1.เป็นนิติบุคคลที่มีพร้อมเพย์
2.มีเงินคืนภาษีไม่ถึง100ล้านบาท
3.ไม่เปลี่ยนแปลงสถานะนิติบุคคล
สําหรับนิติบุคคลที่มีคุณสมบัติครบถ้วนและได้สมัครลงทะเบียนพร้อมเพย์แล้วกรมสรรพากร    จะพิจารณาคืนเงินเข้าบัญชีเงินฝากธนาคารที่ผูกไว้กับเลขทะเบียนนิติบุคคล13หลักส่วนนิติบุคคลอื่นๆที่ไม่เข้าเงื่อนไขดังกล่าวข้างต้นกรมสรรพากรจะยังคืนเป็นเช็คหรือโอนผ่านบัญชีธนาคารซึ่งเป้าหมายในอนาคตจะมีการปรับเปลี่ยนรูปแบบการคืนเงินภาษีเงินได้นิติบุคคลผ่านระบบพร้อมเพย์แทนการคืนเงินเป็นเช็คหรือโอนผ่านบัญชีธนาคารทุกรายเพื่อสนับสนุนนโยบายการชําระเงินแบบอิเล็กทรอนิกส์แห่งชาติ(National e-Payment)ลดต้นทุนการทําธุรกรรมทั้งภาครัฐและเอกชนเพิ่มความสะดวกและความปลอดภัยในการให้บริการโดยช่องทางการลงทะเบียนสมัครพร้อมเพย์เพียงเตรียมเอกสารและติดต่อธนาคารที่บริษัทท่านมีบัญชีอยู่”
โฆษกกรมสรรพากรกล่าวเพิ่มเติมว่า“การคืนภาษีเงินได้นิติบุคคลผ่านระบบพร้อมเพย์จะช่วยอํานวยความสะดวกและเพื่อความปลอดภัยในช่วงสถานการณ์การแพร่ระบาดของเชื้อไวรัสโคโรน่า2019 (COVID-19)ในขณะนี้เพื่อลดการติดต่อกันในระหว่างการทําธุรกรรมเว้นระยะห่างทางสังคม(Social Distancing)และหวังว่าจะเป็นส่วนหนึ่งที่จะช่วยสนับสนุนให้ทุกคนอยู่ที่บ้านสนับสนุนแนวคิด“อยู่บ้านหยุดเชื้อเพื่อชาติ”ของรัฐบาลต่อไป”
ทั้งนี้สามารถศึกษาข้อมูลเพิ่มเติมได้ที่www.rd.go.thหรือสอบถามรายละเอียดเพิ่มเติมได้ที่ ศูนย์สารนิเทศสรรพากร(RD Intelligence Center)โทร. 1161หรือที่สํานักงานสรรพากรทุกแห่งทั่วประเทศ
***************************************
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่90 ถนนพหลโยธิน7 พญาไท กรุงเทพฯ10400 โทร. 0 2272 9529-30 โทรสาร0 2617 3324
หรือศูนย์สารนิเทศสรรพากร1161 (RD Intelligence Center)
รัฐบาลไทย-ข่าวทำเนียบรัฐบาล-ปลัดกอบชัยฯ มอบรางวัลให้กับประชาชนที่เข้ามาร่วมสนุกในร้านกาชาดกระทรวงอุตสาหกรรม ประจำปี 2562
วันศุกร์ที่ 15 พฤศจิกายน 2562
ปลัดกอบชัยฯ มอบรางวัลให้กับประชาชนที่เข้ามาร่วมสนุกในร้านกาชาดกระทรวงอุตสาหกรรม ประจําปี 2562
ปลัดกอบชัยฯ มอบรางวัลให้กับประชาชนที่เข้ามาร่วมสนุกในร้านกาชาดกระทรวงอุตสาหกรรม ประจําปี 2562
วันนี้ (15 พฤศจิกายน 2562) เวลา 20.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม มอบรางวัลให้กับประชาชนที่เข้ามาร่วมสนุกในร้านกาชาดกระทรวงอุตสาหกรรม ซึ่งอยู่บริเวณบู๊ทที่ 3.4 ประตู 1 โซน 3 ลานกิจกรรม ฝั่งถนนวิทยุ
โดยภายในร้านกาชาดของกระทรวงอุตสาหกรรมจะมีกิจกรรมให้ร่วมสนุกกับเกมและกิจกรรมความบันเทิงต่างๆ มากมาย เพลิดเพลินไปกับมหรสพและการแสดงต่างๆ พบกับนิทรรศการ การออกร้าน และร่วมทําบุญกับสภากาชาดไทย เที่ยวสนุก สุขใจ ได้กุศล รายได้โดยเสด็จพระราชกุศลบํารุงสภากาชาดไทย ซึ่งจัดขึ้นระหว่างวันที่ 15-24 พฤศจิกายน 2562 เวลา 10.30 - 22.00 น. ณ สวนลุมพินี เขตปทุมวัน กรุงเทพฯ
#กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #สภากาชาดไทย #งานกาชาดปี62
รัฐบาลไทย-ข่าวทำเนียบรัฐบาล-รมว.ยุติธรรม มอบนโยบายการปฏิบัติงานให้กับผู้บัญชาการเรือนจำประธานเขตทั่วประเทศในการปฏิบัติงานเพื่อป้องกันโรคโควิด-19 ในเรือนจำ [กระทรวงยุติธรรม]
วันอังคารที่ 31 มีนาคม 2563
รมว.ยุติธรรม มอบนโยบายการปฏิบัติงานให้กับผู้บัญชาการเรือนจําประธานเขตทั่วประเทศในการปฏิบัติงานเพื่อป้องกันโรคโควิด-19 ในเรือนจํา [กระทรวงยุติธรรม]
กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมทางไกลผ่านจอภาพ (Video Conference) เพื่อถ่ายทอดนโยบายเกี่ยวกับการดูแลผู้ต้องขังในสถานการณ์เกิดโรคระบาด (โควิด-19)
ในวันศุกร์ที่ ๒๗ มีนาคม ๒๕๖๓ เวลา ๑๓.๓๐ น. ณ ห้องประชุมรัฐมนตรีว่าการกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานครนายสมศักดิ์ เทพสุทิน รัฐมนตรีว่าการกระทรวงยุติธรรมเป็นประธานการประชุมทางไกลผ่านจอภาพ (Video Conference) เพื่อถ่ายทอดนโยบายเกี่ยวกับการดูแลผู้ต้องขังในสถานการณ์เกิดโรคระบาด (โควิด-19) โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ณรัชต์ เศวตนันทน์ อธิบดีกรมราชทัณฑ์ รองอธิบดีกรมราชทัณฑ์ ผู้บัญชาการเรือนจําประธานเขตจากทั่วประเทศ และผู้เกี่ยวข้อง เข้าร่วมฯ
ในการนี้รัฐมนตรีว่าการกระทรวงยุติธรรมได้กล่าวชื่นชมและให้กําลังใจผู้ปฏิบัติงานทุกคน ที่ร่วมแรงร่วมใจกันปฏิบัติหน้าที่ไม่่ให้เชื้อโควิด-19 แพร่กระจายไปสู่นักโทษ และเชื่อมั่นว่าทุกคนทําได้ พร้อมทั้งให้นโยบายหลัก ๓ ประเด็น ได้แก่ ๑) คนในห้ามออก คือ งดการออกไปฝึกอาชีพภายนอกเรือนจํา สําหรับผู้ต้องขังที่ต้องพบแพทย์ให้เป็นเฉพาะกรณีที่จําเป็นเท่านั้น เนื่องจากภายในเรือนจําก็มีแพทย์และพยายาลประจําการอยู่ ๒) คนนอกห้ามเข้า คือ งดการเยี่ยม และงดให้บุคลากรภายนอกเข้ามาสอนในเรือนจํา ๓) คัดกรองผู้ต้องขังใหม่ และผู้ต้องขังที่ออกไปภายนอก และเน้นย้ําให้ทุกเรือนจํา มีการจัดเตรียมห้องเพื่อแยกกักตัวกลุ่มเสี่ยงให้ชัดเจนและเพียงพอต่อจํานวนผู้ต้องขัง ซึ่งในห้องกักตัวนั้นต้องมีการถ่ายเทระบบอากาศที่ดี หมั่นทําความสะอาดให้ถูกสุขลักษณะ
ทั้งนี้ ผู้บัญชาการเรือนจําประธานเขต ยืนยันว่าสามารถปฏิบัติตามนโยบายที่ได้รับมอบหมายได้ และหากมีการติดเชื้อเกิดขึ้น ทุกเรือนจํา ยังได้เตรียมความพร้อมถึงขั้นการทําโรงพยาบาลสนามอีกด้วย
*********************
รัฐบาลไทย-ข่าวทำเนียบรัฐบาล-ทส. จัดโครงการ “เลยอง วิ่งเพื่อผู้พิทักษ์ป่า” (Rayong  Sea View Run for Ranger 2018)
วันจันทร์ที่ 26 มีนาคม 2561
ทส. จัดโครงการ “เลยอง วิ่งเพื่อผู้พิทักษ์ป่า” (Rayong  Sea View Run for Ranger 2018)
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝัง ร่วมกับการกีฬาแห่งประเทศไทย จังหวัดระยอง องค์การบริหารส่วนจังหวัดระยอง หน่วยงานภาครัฐ และเอกชน ร่วมจัดกิจกรรมจัดโครงการวิ่งการกุศลเลียบชายทะเลเพื่อหารายได้เข้ากองทุนสวัสดิการเจ้าหน้
ทส. จัดโครงการ “เลยอง วิ่งเพื่อผู้พิทักษ์ป่า” (Rayong Sea View Run for Ranger 2018)
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝัง ร่วมกับการกีฬาแห่งประเทศไทย จังหวัดระยอง องค์การบริหารส่วนจังหวัดระยอง หน่วยงานภาครัฐ และเอกชน ร่วมจัดกิจกรรมจัดโครงการวิ่งการกุศลเลียบชายทะเลเพื่อหารายได้เข้ากองทุนสวัสดิการเจ้าหน้าที่ผู้พิทักษ์ป่าและเจ้าหน้าที่ผู้พิทักษ์ทะเล
วันนี้ (25 มีนาคม 2561) พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานในพิธีเปิดโครงการ “เลยอง วิ่งเพื่อผู้พิทักษ์” (Rayong Sea View Run for Ranger 2018) โดยมีนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ข้าราชการ เจ้าหน้าที่ ประชาชนในพื้นที่ นักวิ่งชาวไทยและชาวต่างชาติ ร่วมกิจกรรมโครงการดังกล่าวกว่า 5,000 คน ณ ส่วนธารณะแหลมเจริญ หาดแหลมเจริญ อําเภอเมือง จังหวัดระยอง
พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า กระทรวงทรัพยากรธรรมชาติและสิ่งแวดล้อม มีภารกิจในเรื่องการอนุรักษ์ ฟื้นฟู ทรัพยากรธรรมชาติและสิ่งแวดล้อม ได้สนองตอบต่อนโยบายรัฐบาล โดยบูรณาการร่วมกับทุกภาคส่วน ซึ่งตลอดระยะเวลาที่ผ่านมา เหล่าเจ้าหน้าที่ผู้พิทักษ์ได้ปฎิบัติงานในการรักษาทรัพยากรของชาติ ทั้งทรัพยากรป่าไม้ และทรัพยากรทางทะเลอย่างเต็มกําลังสามารถ เพื่อรักษามรดกของชาติเหล่านี้ไว้แด่ชนรุ่นหลังสืบไป จากสถิติข้อมูลเจ้าหน้าที่ผู้พิทักษ์ประสบภยันตรายจากการปฎิบัติหน้าที่ระหว่างปี พ.ศ.2557-2560 มีผู้ได้รับบาดเจ็บสาหัส 13 คน และเสียชีวิติ 42 คน
ดังนั้นกระทรวงทรัพยากรธรรมชาติและสิ่งแวดล้อม ได้เล็งเห็นความสําคัญของเจ้าหน้าที่พิทักษ์ป่า จึงได้มีนโยบายให้กระทรวงทรัพยากรธรรมชาติและสิ่งแวดล้อม จัดตั้งกองทุนสวัสดิการสําหรับดูแลช่วยเหลือเจ้าหน้าที่ผู้พิทักษ์และครอบครัวที่ปฎิบัติหน้าที่อยู่ในสังกัดกรมป่าไม้ กรมอุทยานแห่งชาติ สัตว์ป่าและพันธุ์พืช และกรมทรัพยากรทางทะเลและชายฝั่ง ทั้งที่เป็นข้าราชการ ลูกจ้างประจํา พนักงานราชการ และพนักงานจ้างเหมา เพื่อเป็นขวัญและกําลังใจในการปฎิบัติหน้าที่ดูแลรักษาทรัพยากรของชาติ
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ตรวจเยี่ยมศูนย์ฟื้นฟูสมรรถภาพผู้ติดยาเสพติด ลาดหลุมแก้ว จังหวัดปทุมธานี
วันพฤหัสบดีที่ 16 มกราคม 2563
รมว.ยุติธรรม ลงพื้นที่ตรวจเยี่ยมศูนย์ฟื้นฟูสมรรถภาพผู้ติดยาเสพติด ลาดหลุมแก้ว จังหวัดปทุมธานี
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมศูนย์ฟื้นฟูสมรรถภาพผู้ติดยาเสพติด ลาดหลุมแก้ว จังหวัดปทุมธานี
ในวันพุธที่ ๑๕ มกราคม ๒๕๖๓ เวลา ๑๕.๐๐ น.
ณ ศูนย์ฟื้นฟูสมรรถภาพผู้ติดยาเสพติด ลาดหลุมแก้ว จังหวัดปทุมธานี
นายสมศักดิ์ เทพสุทิน รัฐมนตรีว่าการกระทรวงยุติธรรม
ลงพื้นที่ตรวจเยี่ยมศูนย์ฟื้นฟูสมรรถภาพผู้ติดยาเสพติด ลาดหลุมแก้ว จังหวัดปทุมธานี
เพื่อรับทราบแนวทางและผลการดําเนินงานด้านการฟื้นฟูสมรรถภาพผู้ติดยาเสพติดในระบบบังคับบําบัด
รวมทั้งได้มอบนโยบายให้เน้นเรื่องการป้องกันยาเสพติดด้วยการเน้นการให้ความรู้กับประชาชน
และร่วมมือบูรณาการการฟื้นฟูผู้เสพและผู้ติดยาเสพติดในระบบต่าง ๆ
ร่วมกับกระทรวงสาธารณสุข กระทรวงกลาโหม กระทรวงมหาดไทย สํานักงานตํารวจแห่งชาติ
อันจะนําไปสู่การลดจํานวนผู้ติดยาเสพติดได้อย่างยั่งยืนและไม่หวนกลับไปติดยาเสพติดซ้ําอีก
โดยมี รองศาสตราจารย์ ดร. วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ)
นายวิตถวัลย์ สุนทรขจิต อธิบดีกรมคุมประพฤติ นางธารินี แสงสว่าง รองอธิบดีกรมคุมประพฤติ
นายชัยวัฒน์ ร่างเล็ก รองอธิบดีกรมคุมประพฤติ นายมนตรี บุณยโยธิน รองอธิบดีกรมคุมประพฤติ
พร้อมด้วยนายนนทจิตร เนตรพุกกณะ ผู้อํานวยการศูนย์ฟื้นฟูสมรรถภาพผู้ติดยาเสพติดลาดหลุมแก้ว เข้าร่วม
และมีหัวหน้าส่วนราชการในจังหวัดปทุมธานี ข้าราชการและเจ้าหน้าที่ของศูนย์ฟื้นฟูฯ ให้การต้อนรับ
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว พระราชทานเครื่องช่วยหายใจเพิ่มเติม ให้แก่ โรงพยาบาลภูมิพลอดุลยเดช กรมแพทย์ทหารอากาศ [กระทรวงกลาโหม]
วันพุธที่ 8 เมษายน 2563
พระบาทสมเด็จพระเจ้าอยู่หัว พระราชทานเครื่องช่วยหายใจเพิ่มเติม ให้แก่ โรงพยาบาลภูมิพลอดุลยเดช กรมแพทย์ทหารอากาศ [กระทรวงกลาโหม]
เพื่อพร้อมรับมือสถานการณ์ไวรัสโควิด-19 หากสถานการณ์มีความรุนแรงขึ้นทางโรงพยาบาลจะได้มีอุปกรณ์เพียงพอ
โดยมี พลอากาศโท เกรียงไกร โสธรชัย เจ้ากรมแพทย์ทหารอากาศ พร้อมด้วย พลอากาศตรี ทวีพงษ์ ปาจรีย์ ผู้อํานวยการ โรงพยาบาลภูมิพลอดุลยเดช กรมแพทย์ทหารอากาศ และคณะผู้บริหารโรงพยาบาลภูมิพลอดุลยเดช กรมแพทย์ทหารอากาศ เป็นผู้แทนรับมอบของพระราชทาน เมื่อวันพุธที่ ๑ เมษายน ๒๕๖๓ ณ ลานชั้น ๒ อาคารคุ้มเกล้าฯ โรงพยาบาลภูมิพลอดุลยเดช กรมแพทย์ทหารอากาศ
โดยในวันนี้ ทางโรงพยาบาลได้รับของพระราชทานเพิ่มเติม เป็นเครื่องช่วยหายใจ จํานวน ๗ เครื่อง ซึ่งเดิมได้รับของพระราชทานในเบื้องต้น เมื่อวันที่ ๒๖ มีนาคม ๒๕๖๓ เป็นเครื่องช่วยหายใจ จํานวน ๓ เครื่อง และเครื่องวัดออกซิเจนแบบปลายนิ้ว จํานวน ๑๓ เครื่อง ซึ่งบุคลากรทางการแพทย์ทุกคน ของโรงพยาบาลภูมิพลอดุลยเดช กรมแพทย์ทหารอากาศ รู้สึกซาบซึ้งในพระมหากรุณาธิคุณอย่างหาที่สุดมิได้ และจะนําเครื่องมือ อุปกรณ์ทางการแพทย์ ที่ได้รับพระราชทานในครั้งนี้ นําไปใช้ในการดูแลรักษาผู้ป่วยในสถานการณ์การแพร่ระบาดโควิด19 ให้ได้รับการดูแลรักษาอย่างดีที่สุด เต็มที่เต็มกําลังความสามารถ
รัฐบาลไทย-ข่าวทำเนียบรัฐบาล-พน.ชี้แจงสถานการณ์ราคาน้ำมัน และแนวทางการบรรเทาผลกระทบ จากราคาน้ำมันที่อยู่ในระดับสูง
วันเสาร์ที่ 26 พฤษภาคม 2561
พน.ชี้แจงสถานการณ์ราคาน้ํามัน และแนวทางการบรรเทาผลกระทบ จากราคาน้ํามันที่อยู่ในระดับสูง
พน.ชี้แจงสถานการณ์ราคาน้ํามัน และแนวทางการบรรเทาผลกระทบจากราคาน้ํามันที่อยู่ในระดับสูง
วันที่ 22 พ.ค. 2561 นายสมภพ พัฒนอริยางกูล ผู้อํานวยการสํานักนโยบายและยุทธศาสตร์/โฆษกกระทรวงพลังงาน สรุปการแถลงข่าวสถานการณ์ราคาน้ํามันและแนวทางการบรรเทาผลกระทบจากราคาน้ํามันที่อยู่ในระดับสูง โดยรัฐมนตรีว่าการกระทรวงพลังงาน ดังนี้
- ราคาน้ํามันตลาดโลกปรับเพิ่มขึ้นต่อเนื่อง นายกรัฐมนตรีมีความเป็นห่วง จากสถานการณ์ราคาน้ํามันโลก ที่ไทยใช้อ้างอิง และค่าเงินบาท ราคาน้ํามันดีเซล จะปรับถึง 3.82 บาท/ลิตร แต่ด้วยมาตรการ พน. ที่ปรับสูตรราคาโรงกลั่น และลดเงินเข้ากองทุน ราคาดีเซลปรับเพียง 3.20 บาท/ลิตร ต่ํากว่าที่ควรขึ้นจริง 0.62 บาท/ลิตร
- กระทรวงพลังงาน (พน.) มีมาตรการช่วยดูดซับ cpo และศึกษาเรื่อง B20 มาต่อเนื่อง เตรียมนํามาตรการดีเซลเกรดพิเศษ หรือ B20 มาใช้ จูงใจด้วยราคาต่ํากว่า 3 บาท
- ในระหว่างที่ยังไม่มีการจําหน่ายน้ํามัน B20 กระทรวงพลังงานจะใช้กลไกของกองทุนน้ํามันเป็นเครื่องมือในการรักษาระดับราคาน้ํามันดีเซลไม่ให้เกินกว่า 30 บาท/ลิตร เป็นระยะเวลาสั้น ๆ ก่อนมีการจําหน่ายน้ํามัน B20
- และเพื่อลดผลกระทบจากราคาน้ํามันที่อาจจะมีการปรับตัวเพิ่มขึ้นสูงกว่า 80 เหรียญสหรัฐฯ/บาร์เรล พน. จักได้เตรียมมาตรการดูแลกรณีวิกฤตราคาผันผวนอย่างรวดเร็วต่อผู้บริโภค โดยการใช้กองทุนช่วยลดภาระให้ขึ้นราคาขายปลีกเท่ากับ 50% ของราคาที่ควรจะเพิ่มขึ้น กล่าวคือหากราคาน้ํามันตลาดโลกขึ้น 1 บาท จะใช้กองทุนช่วยลดภาระ 50 สตางค์ และขึ้นราคา 50 สตางค์
- โดยที่หากราคาน้ํามันดิบเบรนท์ เพิ่มขึ้นถึง 90 เหรียญสหรัฐฯ/บาร์เรล ซึ่งส่งผลให้ราคาดีเซลอ้างอิง Platts ในตลาดอาเซียน เพิ่มขึ้นเป็น 105 เหรียญสหรัฐฯ/บาร์เรล และด้วยฐานะกองทุนน้ํามันที่มีคงเหลือประมาณ 30,000 ล้านบาท จะเพียงพอสําหรับมาตรการการใช้กองทุนช่วยลดภาระการขึ้นราคาขายปลีก 50% ของราคาที่ควรจะเพิ่มดังกล่าว ได้ประมาณ 10 เดือน
- ย้ําขอความร่วมมือ จากระบบขนส่งสาธารณะ รถโดยสาร เรือโดยสาร ห้ามขึ้นราคาในช่วงนี้ และ พน. จะเร่งผลักดันนโยบายดังกล่าวทั้งหมด ผ่านการประชุม กบง. ภายในสัปดาห์นี้
- พน. ผ่อนผันให้ผู้ค้าประกาศราคาน้ํามันล่วงหน้าได้ ในช่วงราคาน้ํามันแพงนี้ และ สนพ. จะมีการรายงานสถานการณ์ต่อเนื่อง
--------------------------------
รัฐบาลไทย-ข่าวทำเนียบรัฐบาล-การจัดประชุมที่มีความปลอดภัย และห่างไกลจากการติดเชื้อไวรัสโควิด-19 ควรดำเนินการเช่นไร ??
วันจันทร์ที่ 27 เมษายน 2563
การจัดประชุมที่มีความปลอดภัย และห่างไกลจากการติดเชื้อไวรัสโควิด-19 ควรดําเนินการเช่นไร ??
การจัดประชุมอย่างไรให้ปลอดภัย
Q : การจัดประชุมที่มีความปลอดภัย และห่างไกลจากการติดเชื้อไวรัสโควิด-19 ควรดําเนินการเช่นไร ??
A : 1.ห้องประชุมควรเปิดประตู-หน้าต่างให้อากาศถ่ายเท ทําความสะอาดและฆ่าเชื้อพื้นผิวโต๊ะ ลูกบิดประตู และพื้น ทั้งก่อนและหลังจัดการประชุม 2.ลดจํานวนครั้งหรือร่นระยะเวลาการประชุม ให้สั้นลง และจํากัดจํานวนผู้เข้าร่วมประชุมไม่ให้มีมากเกินไป 3.เว้นระยะห่างที่นั่งของผู้เข้าร่วมประชุมไม่ต่ํากว่า 2 เมตร 4.บังคับให้ทุกคนที่เข้าร่วมประชุมต้องใส่หน้ากากอนามัยหรือหน้ากากผ้าอยู่ตลอดเวลา และ 5.ควรเลือกจัดการประชุมทางระบบออนไลน์จะเหมาะสมที่สุด